CIG แรงรับข่าวดีแจกวอร์แรนต์
หุ้น CIG ซื้อขายคึกตั้งแต่เปิดตลาด ปรับตัวแรงเกือบ 8%
26 เม.ย. 2553

หุ้น CIG ซื้อขายคึกตั้งแต่เปิดตลาด ปรับตัวแรงเกือบ 8%
การซื้อขายหุ้นบริษัท ซี.ไอ.กรุ๊ป(CIG)คึกคักและราคาหุ้นปรับตัวขึ้นแรงเกือบ8% มาอยู่ที่1.63  บาทจากระดับ 1.51 บาท เมื่อวันศุกร์ที่ผ่านมา  หลังจากคณะกรรมการบริษัทเพิ่งมีมติอนุมัติแจกใบสำคัญแสดงสิทธิซื้อหุ้นหรือวอร์แรนต์รุ่นที่2ให้แก่ผู้ถือหุ้นเดิม สัดส่วน 1  ต่อ 0.43637118 หน่วย โดยไม่คิดมูลค่า
ทั้งนี้การแจกวอร์แรนต์ดังกล่าวบริษัทต้องเพิ่มทุนจดทะเบียน จำนวน 80,002,985 หุ้น  มูลค่าหุ้นที่ตราไว้หุ้นละ 0.50 บาท (ห้าสิบสตางค์) สำรองไว้เพื่อรองรับการใช้สิทธิที่จะซื้อหุ้นของบริษัทจำนวนไม่เกิน 54,902,985 หุ้นรวมถึงวอร์แรนต์ที่เแจกให้แก่กรรมการและพนักงานของบริษัท ครั้งที่ 1 (ESOP-1) ด้วย